Държавен вестник, бр. 61, 2024 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  61
1. Досегашният текст става ал. 1.
2. Създава се ал. 2:
„(2) На служител, назначен по допълнително 
разписание на длъжностите за Българската 
армия или структурите на пряко подчине­
ние на министъра на отбраната по реда на 
постановлението за пълно работно време, 
се определя месечна заплата за длъжност в 
размера, определен в чл. 1, ал. 4.“
Заключителни разпоредби
§ 2. Изпълнението на постановлението се 
възлага на министъра на отбраната.
§ 3. Постановлението влиза в сила от
30 април 2024 г.
Министър-председател: 
Димитър Главчев
Главен секретар на Министерския съвет: 
Габриела Козарева
4599
ПОСТАНОВЛЕНИЕ № 250
ОТ 18 ЮЛИ 2024 Г.
за структурни промени в системата на здраве­
опазването
МИНИСТЕРСКИЯТ СЪВЕТ
П О С Т А Н О В И :
Чл. 1. Закрива Дом за медико-социал­
ни грижи за деца – Кърджали, считано от 
1 август 2024 г.
Чл. 2. (1) Министърът на здравеопазване­
то да определи състава на ликвидационната 
комисия и да сключи договор с членовете є 
до 15 август 2024 г.
(2) Ликвидационната комисия по ал. 1 да 
извърши всички действия по ликвидация на 
лечебното заведение по чл. 1 до 15 февруари 
2025 г.
Чл. 3. Трудовите правоотношения с рабо­
тещите в лечебното заведение по чл. 1 да се 
уредят съгласно чл. 328, ал. 1, т. 1 от Кодекса 
на труда.
Чл. 4. Активите и пасивите, както и другите 
права и задължения на лечебното заведение 
по чл. 1 се поемат от Министерството на 
здравеопазването.
Чл. 5. Документите от архива на закритото 
лечебно заведение по чл. 1 с изключение на 
документите, предадени от ликвидационната 
комисия по чл. 2, ал. 1 на регионален дър­
жавен архив и териториално поделение на 
Националния осигурителен институт в гр. 
Кърджали, се предават за съхранение до из­
тичането на определените им за това срокове 
на Регионална здравна инспекция – Кърджали.
Чл. 6. Разходите за ликвидацията на ле­
чебното заведение по чл. 1, включително 
за обезщетенията по Кодекса на труда, се 
изплащат от бюджета на Министерството на 
здравеопазването.
Чл. 7. Създава от 15 юли 2024 г. Център за 
комплексно обслужване на деца с уврежда­
ния и хронични заболявания – Кърджали, и 
Център за комплексно обслужване на деца с 
увреждания и хронични заболявания – Стара 
Загора, към Министерството на здравеопаз­
ването като юридически лица на бюджетна 
издръжка за специфичните си функции със 
седалища в гр. Кърджали и в гр. Стара Загора 
и с предмет на дейност:
1. подкрепа на семействата на деца с увреж­
дания и хронични заболявания за назначаване 
и провеждане на ранна диагностика, диагно­
стика, лечение и медицинска и психосоциална 
рехабилитация;
2. продължително лечение и рехабилита­
ция на деца с увреждания и тежки хронични 
заболявания и обучение на родителите им за 
поемане на грижата в семейна среда;
3. осигуряване на посещения от медицин­
ски специалисти за оказване на специфични 
грижи за деца с увреждания и тежки хронични 
заболявания, отглеждани в семейна среда и 
в социална услуга резидентен тип;
4. осигуряване на специализирани палиа­
тивни грижи за деца.
Чл. 8. (1) Определя обща численост на 
персонала на Центъра за комплексно об­
служване на деца с увреждания и хронични 
заболявания – Кърджали, 110 щатни бройки.
(2) Определя обща численост на персонала 
на Центъра за комплексно обслужване на деца 
с увреждания и хронични заболявания – Стара 
Загора, 147 щатни бройки.
(3) Трудовото правоотношение с дирек­
торите на центровете по чл. 7 възниква въз 
основа на конкурс. Конкурсът се обявява от 
министъра на здравеопазването.
Чл. 9. (1) Центърът за комплексно об­
служване на деца с увреждания и хронич­
ни заболявания – Кърджали, се създава на 
основата на материално-техническата база, 
ползвана от Дома за медико-социални грижи 
за деца – Кърджали.
(2) Центърът за комплексно обслужване 
на деца с увреждания и хронични заболява­
ния – Стара Загора, се създава на основата 
на част от материално-техническата база, 
ползвана от Дома за медико-социални грижи 
за деца – Стара Загора.
(3) Министърът на здравеопазването да из­
даде заповеди за предоставяне на недвижимите 
и движимите вещи – държавна собственост, 
ползвани от домовете за медико-социални 
грижи за деца в гр. Кърджали и в гр. Стара 
Загора, които преминават към съответните 
центрове по чл. 7.
(4) Документите относно недвижимите 
и движимите вещи по ал. 3 се предават на 
центровете по чл. 7.
Чл. 10. Увеличава общата численост на 
персонала на Центъра за комплексно обслуж­
ване на деца с увреждания и хронични забо­
лявания – Благоевград, с 40 щатни бройки, на